AMATA เข้าร่วมทุน 12% ในธุรกิจพลังงานแสงอาทิตย์ที่นิคมฯอมตะ
AMATA เข้าร่วมทุน 12% ในธุรกิจพลังงานแสงอาทิตย์ที่นิคมฯอมตะ
30 ก.ย. 2559

บริษัท อมตะ คอร์ปอเรชั่น จำกัด (มหาชน) หรือ AMATA เปิดเผยว่า ที่ประชุมคณะกรรมการบริษัทวันนี้อนุมัติการเข้าร่วมลงทุนในธุรกิจพลังงานแสงอาทิตย์กับบริษัทผู้เชี่ยวชาญด้านธุรกิจพลังงานแสงอาทิตย์
โดยคาดว่าจะจัดตั้งบริษัทใหม่ภายในเดือนพ.ย.59 เพื่อดำเนินธุรกิจพลังงานแสงอาทิตย์ในนิคมอุตสาหกรรมอมตะ มีทุนจดทะเบียน 1 แสนหุ้น พาร์หุ้นละ 100 บาท เป็นเงินรวม 10 ล้านบาท โดยบริษัทจะถือหุ้น 12% คิดเป็นเงินลงทุนรวม 1.2 ล้านบาท ขณะที่บริษัทคู่ค้า ซึ่งจะแจ้งชื่อประมาณเดือนพ.ย.นั้น จะถือหุ้น 88%
ทั้งนี้ บริษัทจะใช้เงินที่ได้รับการประกอบกิจการในการดำเนินงาน โดยคาดว่าจะได้รับผลตอบแทนในรูปเงินปันผลกลับมา